

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 690-Ա**

**վարչական տուգանք նշանակելու մասին**

 29 օգոստոսի 2022թ. ք. Երևան

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավարի պարտականութնունները կատարող Գարիկ Սարոյանս, քննելով «ՄԻՏՈՅԱՆ» մանկական և ուսումնախորհրդատվական կենտրոն սահմանափակ պատասխանատվությամբ ընկերության տնօրենի պարտականությունները կատարող, պատասխանատու Նունե Մամիկոնի Առաքելյանի նկատմամբ հարուցված վարչական վարույթի վերաբերյալ գործը,

**Պ Ա Ր Զ Ե Ց Ի՝**

Տեսչական մարմնի ղեկավարի՝ 2022 թվականի հուլիսի 15-ի N 2133-Ա հրամանի համաձայն՝ «ՄԻՏՈՅԱՆ» մանկական և ուսումնախորհրդատվական կենտրոն սահմանափակ պատասխանատվությամբ ընկերությունում իրականացված ստուգման արդյունքում պարզվել և 2022 թվականի օգոստոսի 17-ի վարչական իրավախախտման վերաբերյալ թիվ 2133 արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել է **Հայաստանի Հանրապետության կառավարության 2011 թվականի հունվարի 20-ի N 34-Ն որոշման հավելվածի 59-րդ կետի պահանջը.** այն է՝

- 2021 թվականի հուլիսի 01-ից մինչև 2022 թվականի փետրվարի 02-ն ընկած ժամանակահատվածում չեն ձեռնարկվել համապատասխան միջոցներ՝ կենդանիների (ճանճեր, միջատներ, ուտիճներ, վնասատուներ, կրծողներ)՝ սննդամթերքի պատրաստման, մշակման, պահման և տեղափոխման տարածքներ մուտքը կանխելու, ինչպես նաև վնասատուների դեմ պայքարելու ուղղությամբ։

Այսպիսով հաստատվել է, որ սույն վարչական գործով առաջացած իրավախախտման համար պատասխանատու է «ՄԻՏՈՅԱՆ» մանկական և ուսումնախորհրդատվական կենտրոն սահմանափակ պատասխանատվությամբ ընկերության տնօրենի պարտականությունները կատարող, պատասխանատու Նունե Մամիկոնի Առաքելյանը (հասցե՝ Հայաստանի Հանրապետություն, ք. Երևան, Արզումանյան փողոց, 10 շենք, 28 բն.): Նունե Մամիկոնի Առաքելյանը վարչական իրավախախտման վերաբերյալ գործի քննության տեղի և ժամի մասին պատշաճ կարգով ծանուցվել, սակայն չի մասնակցել գործի քննությանը և միջնորդություն չի ներկայացրել գործի քննությունը հետաձգելու մասին:

Հիմք ընդունելով վերոգրյալը, հաշվի առնելով կատարված իրավախախտումների բնույթը, հանրային վտանգավորության, մեղքի աստիճանը և ղեկավարվելով **Վարչարարության հիմունքների և վարչական վարույթի մասին օրենքի 57-րդ հոդվածի 2-րդ մասի գ կետով, Վարչական իրավախախտումների վերաբերյալ օրենսգրքի 14-րդ, 32-րդ, 2382-րդ, 279-րդ, 281-րդ, հոդվածներով և 158-րդ հոդվածի 35-րդ մասով՝**

**Ո Ր Ո Շ Ե Ց Ի՝**

1. «ՄԻՏՈՅԱՆ» մանկական և ուսումնախորհրդատվական կենտրոն սահմանափակ պատասխանատվությամբ ընկերության տնօրենի պարտականությունները կատարող, պատասխանատու Նունե Մամիկոնի Առաքելյանի նկատմամբ **Վարչական իրավախախտումների վերաբերյալ օրենսգրքի 158-րդ հոդվածի 35-րդ մասով սահմանված իրավախախտման կատարման համար** նշանակել տուգանք սահմանված նվազագույն աշխատավարձի քսանհնգապատիկի չափով՝ 25.000 (քսանհինգ հազար) ՀՀ դրամ:

 2. Վարչական իրավախախտումների վերաբերյալ օրենսգրքի 305**-րդ** հոդվածիհամաձայն՝ խախտողի կողմից տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում` գանգատը կամ բողոքն առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:

 3. Վարչարարության հիմունքների և վարչական վարույթի մասին օրենքի 88-րդ հոդվածիհամաձայն՝ դրամական պահանջներն ենթակա են կատարման անբողոքարկելի վարչական ակտերի հիման վրա` «Դատական ակտերի հարկադիր կատարման մասին» օրենքով սահմանված կարգով:

 4. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

**ՊԱՐՏԱԿԱՆՈՒԹՅՈՒՆՆԵՐԸ ԿԱՏԱՐՈՂ՝**

 **Գ. ՍԱՐՈՅԱՆ**

 Կ.Տ.

Կատ.` Իրավական աջակցության և

 փաստաթղթաշրջանառության

 վարչություն/Տ. Ավալյան/

 (+374 12) 40-40-40/187/